Odd Bakkerud

Odd Bakkerud (født 1931, død 1989) var en norsk spelemann fra Rukkedalen ovenfor Nesbyen i Hallingdal.
Bakkerud ble først opplært av spelemennene Jørgen Husemoen fra Nes og Kristian Øvrevollseie fra Hol, og ble tidlig lagt merke til som dansespelemann. Han gikk også i lære hos Truls Ørpen fra Krødsherad, og kom med tida til å polere spillestilen sin, for å kunne markere seg som en fremragende konsertspelemann. På dette feltet blir han regnet i samme posisjon som Kjetil Løndal og Torleiv Bolstad. I 1950-årene spilte han sammen med dem i Laget for Folkemusikk i Oslo.
Bakkerud hadde en kunstnerisk topp i 1960-årene, og vant landskappleiken i 1968 med bravurnummeret Fanitullen. Hans form av slåtten er siden den som er mest brukt. Det er hans form som ble spilt inn av Christiania Fusel & Blaagress under ledelse av Øystein Sunde, en innspilling som i mange år var kjenning for Norsktoppen.
Kappleikene inspirerte Odd Bakkerud til å yte sitt beste. Han var alltid nøye med å forberede seg, både han sjøl og fela var skikkelig oppspilt. Fela fikk en klangfull, ren og sterk tone, og han spilte klart, presist og elegant med en spenstig og fengende rytme. Han var opptatt av at spillet skulle ha danseappell.
Odd Bakkerud lærte opp flere unge spelemenn, og den fremste av disse i dag er Øyvind Brabant fra Nes i Hallingdalen.
Han ble utnevnt til statsstipendiat i 1980.


== Diskografi ==
Album/EP-erNorsk folkemusikk (ca. 1960)
Slåttar frå Telemark/Slåttar frå Hallingdal (1971), med Jens Amundsen
Slåttar frå Hallingdal og Valdres (1974/2009), med Kristian Øvrevollseie, Torleiv Bolstad & Ola Bøe
Hardingfele (2005)
Norske mesterspillemenn (2016), med Anders Kjerland, Ola Bøe & Kjetil LøndalDeltar påHardingfeletrioen/Laget for folkemusikk: Norsk folkemusikk 11 (ca. 1963)
RCA: Norsk folke-musikk: Fra fjell og dal i kvardag og fest (196?)
Christiania Fusel & Blaagress: Ole Olsen/Fanitullen (1972)
Christiania Fusel & Blaagress: Som varmt hvetebrød i tørt gress (1972)
Fontana: Fanitullen og 11 andre go'låter (1973)
Lom Spelemannslag, Laget for folkemusikk, Hardingfeletrioen & Hans W. Brimi: Spelemannslag på fele og hardingfele/Slåttar frå Lom (1974)
Øystein Sunde: Øystein Sunde i boks (1985)
Jens A. Myro & Øyvind Brabant: Hallingspringar (1986)
Buskerud folkemusikklag: Buskerudtonar med tradisjonar (1990)
Øystein Sunde: Øystein Sundes 40 beste (1990)
Tiriltunga: Det æ tungvint fri... (1992)
Johannes Sundsvalen: Sølvbrura (1992)
Grappa: Norsk folkemusikk 1–10 (1995)
Folkemusikksenteret i Buskerud: Kvint og kvart – Folkemusikk frå Buskerud (1996)
Ola & Knut Fausko: Huldrehatten (1997)
Heilo: Meisterspel (1997)
Utla: Juv (1997)
Utla: Fanitullen (1998)
Øyvind Brabant: Vrengja (1999)
Karen Bentley: Dancing Suite to Suite (2002)
Laget for folkemusikk: Solo og samspel (2003)
Embrik Bergaplass: Spelemann & låttesmed (2003)
Sven Olav Lyngstad: A Norwegian Wedding – Bryllupsslåtter for hardingfele (2004)
Folkemusikksenteret i Buskerud: Buskerudtonar med tradisjonar Volum 1 (2005)
Folkemusikksenteret i Buskerud: Buskerudtonar med tradisjonar Volum 3 (2005)
Øystein Sunde: Sundes verden – 52 av de aller beste (2006)
Grappa: Gjenklang – vår musikalske arv – Folkemusikk i 100 år (2006)
Ta-lik: Norsk folkemusikk frå NRK's fjernsynsarkiv (2011)
Christian Borlaug: Ruske-Saras minne (2012)


== Referanser ==